Hermann Pfeifer
Dor Hermann Pfeifer (* 7. Jänner 1928; 6. März 2000), Såelormåesdor ond Ondorneemor, sdammd aus-ra aldaegsässena Handwärgerfamilie vo Memmenga, emm siidlicha Dåel vom bayrischa Regiirongsbezirk Schwaba. Är hådd a beachdlicha Ãzaal vo Biachor gschriiba, Hoemedbiachor vo Memmenga ond Biachor emm schwäbischa Dialäggd.

Läaba  
Dor Hermann Pfeifer hådd dor Bedriib vo saem Vaddor zorr-a graosa Memmengor Industriifirma (PFEIFER Seil- und Hebetechnik) ausbaud, ond isch vo 1950 bis 1996 dor Gschäfdsfiirer vo dära Firma gwäa. Är hådd sich poliddisch, gsellschafdlich ond kulturäll firr sae Hoemedsdadd engagird. Bei dor Grendong vo de "Memminger Wallensteinfestspiele" isch-or a zendrala Figur gwäa. S bekannde Theatersdiggle "Jedermann" hådd-or enns Schwäbische iborsezzd. D ledsd Uffirong vo demm Sdigg isch 2018 bei de Wallensteinfestspiele gwäa.

Dialäggd ond Schreibweis  
Dor Pfeifer schreibd emm ostschwäbischa Dialägd. 
Sae Schreibweis isch eenlich wia dui vo andore osd-schwäbische Schreibor: 
Må-mor hochdeidsch "e" [e] schreibd, abor schwäbisch "ä" [ɛ] schwäzzd, schreibd-or "ea". 
Är schreibd "au" firr drei Sacha: Firrs tatsächliche "au" [aʊ], abor ao firrs "ao" [ao] ond firrs "dongle a" [ɒ:]. Mor muas a bissle uffbassa, ond älle drei beim Vorläasa ondorschaeda: "Är haud laud graucht" wird so ausgsbocha: Är håt laut graocht.

Biachor 
 D'r Bleachlesschlossr. Memminger Originale, Bauer-Verlag 1998, ISBN-13 978-3934509184 
 Memming'r Bildla. 60 teils heitere teils besinnliche Betrachtungen in Memminger Mundart, Memmingen, Verlag der Memminger Zeitung, o. J. 
 Ikebana: Odr dr japanische Konschtbaum, Bauer-Verlag 1987, ISBN-13 978-3934509146 
 Memminger Mysterienspiele Band 2. Der verlorene Sohn, Totentänze, Memmingen, Verlag Memminger Zeitung, 1999
 Goischtrflug, Hiragschpinscht ond Wauhreta, Memmingen 1998, Verlag der Memminger Zeitung
(Liste unvollständig)

Quella 

Unternämer, Fabrikant
Autor uf Alemannisch
Bayer
Dütsche
Maa
Läbigi Person